Lees daaroor by Gru-Grendel-Gebeure
Elkeen van die gebeure in hierdie reeks speel af in die inperkingstyd vanaf 26 Maart 2020 en is opgevolg om seker te maak dat dit volkome waar is
'n Leser skryf: Ons is deel van 'n groep boere naby 'n grens van Suid-Afrika waar op groot stukke grond geboer word. Elke jaar hierdie tyd, reeds vir 'n hele paar jare, maak elke boer 'n groot klomp van sy oes bymekaar en bring ons dit na 'n wit plakkerskamp waar die nood maar hoog bly. Ons het 'n persoon wat die organisasie van die skenkings behartig en ons almal skakel wanneer die tyd aanbreek.
Hierdie jaar het hy nie gebel nie. Toe sommige van ons met hom kontak gemaak kry het hy in groot angstigheid gesê dat ons nie hierdie jaar soontoe moet kom nie want die polisie wag ons in om ons te arresteer. Op watter klagte sal hulle alleen weet!
Ons het egter soos een man besluit ons gaan nou eers bymekaar kom en pakkies opmaak met iets van elkeen se produk daar in. Dan sal ons weer met ons skakelpersoon kontak en vra dat hy die inwoners van die kamp aansê om op 'n spesifieke dag en tyd gereed te staan sodat wanneer ons die pakkies aflaai, hulle dit met groot spoed sal gryp en laat spaander. Hopelik sal ons gou genoeg daar wegkom sonder arrestasie en sonder dat die polisie hulle gulsige vingers op die pakkies kan lê.
Is dit nie verskriklik dat ons nie eers ons medemens in nood meer kan help sonder om in die tronk in hierdie polisiestaat te land nie!